cyanic-selkie/wikianc huggingface dataset:
Քնի ապնոէ
Քնի կենտրոնական ապնոէ
Ցանկացածի մոտ հիպօքսիան և հիպերկապնիան ունեն որոշաի ազդեցություններ մարմնի վրա։ Սրտի հաճախությունը կաճի, բացառելով այն դեպքերը եր բ սրտամկանը ինքնին ծանր ախտահարված է կամ վեգետատիվ նյարդային համակարգը դարձնում է այն կոմպենսատոր բարձրացումը անհնար։ Մարմնի առավել լուսանցիկ հաստվածներում առկա են կապտավում կամ մգացած հատվածներ ցիանոզի հետևանքով, ինչը այն փոփոխությունն է որն ի հայտ գալիս թթվածնի ցածր լինելու հետ մեկտեղ կապտում․ Շնչառությունը ընկճող դեղորայքների գերդեղաչափավորումը Չինչպիսին են հերոինը, և այլ օփիատներըՃ սպանում են արգելակելով ուղեղի շնչառական կենտրոնները։ Կենտրոնական ապնոէի դեպքում քնի էֆեկտները մենակով կաող են վերացնել ուղեղի ներդրումը մաչմնի շնչառության համար։
Խառը տիպի ապնոէ
Որոշ քնի ապնոէով հիվանդներ կարող են ունենալ երկու տիպերի զուգակցում, դրա հանդիպման հաճաախականությունը 0,56%-ից 18% է կազմում։ Այս խնդիրը հայտնաբերվում է, երբ օբստրուկտիվ ապնոէի CPAP բուժման ժամանակ ի հայտ է գալիս կենտրոնական ապնոէ։ Քնի օբստրուկտիվ ապնոէի ժամանակ կենտրոնական հսկողության ազդանշանման կորստի մեխանիզմը անհայտ է, սակայն ամենայն հավանականությամբ այն կապված է CPAP բուժման ոչ ճշգրիտ կարգավորումներով և հիվանդի ունեցած այլ ախտաբանական վիճակների առկայությամբ ։
Վարում
Քնի օբստրուկտիվ ապնոէի բուժումը տարբերվում է կենտրոնականի բուժումից։ Բուժումը հինականում սկսվում է վարքային թերապիայից։ Շատ մարդիկ պետք է խուսափեն ալկոհոլի օգտագործումից, քնաբերների կիրառումից և այլ հանգստացնողներից, որոնք կարող են թուլացնել ըմպանի մկանները՝ բերելով գիշերվա ընթացքում շնչուղիների փակման ։
Շնչուղիներում օդի շարունակական դրական ճնշմամբ բուժում
Միջինից ծանր աստիճանի քնի ապնոէի համար ամենատարածված բուժումը վերին շնչուղիներում օդի շարունակական դրական ճնշմամբ կամ ավտոմատ ճնշմամբ օդի հոսքի սարքերն են ։ Նրանք բացում են հիվանդի շնչուղին քնի ընթացքում ճնշման տակ տրվող օդի պայմաններում։ Անձը կրում է պլաստիկ դիմակ, որը միացված է ճկուն խողովակի անկողնու մոտ տեղադրվող փոքր CPAP սարքին ։
Ճշգրիտ օգտագործման դեպքում CPAP-ը լավացնում է հիվադնության ելքը ։ Կան հակասական տվյալներ այն մասին, թե այն նվազեցնում է հանկարծամահության կամ սրտային հիվանդությունների ռիսկը․ մի դեպքում այդ բուժումը է էֆեկտիվ են գտել, այլ դեպքում ոչ ։ Հետազոտությունների արդյունքների տարբերվելը կարող է պայմանավորված լինել կոմպլայենսի ցածր մակարդակով․ այն հիվանդների մոտ, որոնք կրում են սարքը ամենաքիչը 4 ժամ գիշերվա ընթացքում կանխատեսվում է սրտանոթային հիվանդությունների զարգացման ռիկի իջեցում
Ապացույցներ կան, որոնք ենթադրում են որ CPAP կարող է լավացնել զգայունությունը ինսուլինի նկատմամբ, կարգավորել զարկերակային ճնշումը, պակասեցնել քնկոտությունը  ։ Երկարաժամկետ կոմպլայենսը ամեն դեպքում կարևոր է քանի որ մարդկանց շուրջ կեսը սարքը օգտագործում են որ ճիշտ  ։
Չնայած նրան, որ CPAP թերապիան էֆեկտիվ է ապնոէների քանակը նվազեցնելու առումով և ավելի քիչ ծախսատար է քան մյուս բուժման մեթոդները, որոշ մարդկանց համար այն անհարմար է։ Որոշները գանգատվում են ծուղակում գտնվելու զգացողություից, ունեն կրծքավանդակում անհարմարության զգացում, մաշկի կամ քթի գրգռվածություն է առաջանում։ Այլ կողմնակի էֆեկտները կարող են ներառել բերանի չորություն, քթահոսություն, շուրթերի ու լնդերի ցավոտություն ։
Քաշի նվազեցում
Քնի ապնոէի համար կարևոր պատճառ է համարվում ավելորդ քաշի առկայությունը ։ Քաշի նվազեցման վերաբերյալ հետազոտություններում ավելորդ քաշ ու ճարպակալում ունեցող այն հիվանդների մոտ, ովքեր քաշ են կորցրել, ստացվել են տվյալներ ապնոէի դրվագների հաճախականության նվազման ու բարելավված ապնոէ/հիպոպնոէ ինդեքսի վերաբերյալ համեմատած ստուգիչ խմբերի հետ ։
Վիրահատական մեթոդներ
Որոշ վիրահատական միջամտություններ օգտագործվում են քնի ապնոէն բուժելու նպատակով, չնայած դրան համարվում են երրորդ գծի բուժման մեթոդ այն մարդկանց համար, ովքեր հրաժարվում են CPAP-ով, բերանային սարքերի օգտագործմամբ բուժումից կամ այն արդյունվետ է եղել։ Քնի օբստրուկտիվ ապնոէի վիրահատական բուժումը պետք է լինի անհատականացված՝ հաշվի առնելով օբստրուկցիայի բոլոր անատոմիական հատվածները։
Քթային օբստրուկցիա
Հաճախ բերանըմպանով օդի անցման շտկմանը զուգահեռ կարիք է լինում կորրեկցիայի ենթարկել քթային անցուղիները։ Քթով օդի անցման բարելավմանը նպաստում են քթի միջնապատի պլաստիկան և քթային խեցիների վրա վիրահատությունները։
“Pillar” սարքը օգտագործվում է խռմփոցի և քնի օբստրուկտիվ ապնոէի բուժման համար։ Այն պոլիէսթերից պատրաստված նեղ, բարակ ժապավեն է։ Երեք ժապավեններ անցկացվում են փափուկ քիմքի մեջ՝ օգտագործելով մոդիֆիկացված ներարկիչ և տեղային անզգայացնողներ՝ քիմքի կարծրությունը ավելացնելու համար։ Այս միջամտությունը շտկում է խռմփոցի և քնի ապնոէի ամենահաճախակի հանդիպող պատճառներց՝ մեկը փափուկ քիմքի վիբրացիան կամ կոլլապսը։ ԱՄՆ-ի Սննդի և դեղորայքի ադմինիստրացիան հաստատել է նրա արդյունավետությունը խռմփոցի համար 2002-ին և քնի օբստրուկտիվ ապնոէի համար 2004-ին։ 2013-ին մետաանալիզի արդյունքում հայտնաբերվել է, որ Փիլլար իմպլանտը միջին աստիճանի ազդեցություն է թողնում խռմփոցի վրա և թեթևից միջին քնի օբստրուկտիվ ապնոէի վրա։ Բացի այդ հայտնաբերվել է, որ փափուկ քիմքին իմպլանտացված պոլիէսթերային ժապավենները իրենց նպատակին են ծառայում այն կրող մարդկանց 10% դեպքում ։
Ստորըմպանային կամ լեզվի հիմքով օբստրուկցիա
Լեզվի հիմքի առաջբերումը ստորին ծնոտի կզակային թմբի լայնացմամբ, լեզվի կախվող առաջբերումը, կամ ենթալեզվային ոսկրի կախվող առաջբերումը (այլ կերպ կոչվում է ենթալեզվային մկանահատում և առաջկախում) կիրառվում են ստորին ըմպանի տարածության լայնացման համար։
Այլ վիրահատական տարբերակներով հնարավոր է բերանում կամ կոկորդում «կնճռոտմամբ» կարճացնել կամ ամրացնել ավելորդ հյուսվածքները։ Կարճացման համար օգտագործվում են փոքրածավալ ներարկումներ կան այլ բուժման տարբերակներ, մինչդեռ պլաստիկե մասնիկի ներդրումը կիրառվում է այն վիրահատությունների դեպքում, երբ անհրաժեշտ է կարծրացնել հյուսվածքները ։
Բազմամակարդակային վիրահատություն
Մաքզիլլոմանդիբուլյար առաջբերումը համարվում է ամենաէֆեկտիվ բուժման մեթոդը քնի ապնոէով հիվադների համար, քանի որ այն մեծացնում է շնչուղիների հետին տարածությունը ։ Առողջության մասնագետների ճշգրիտ կողմնորոշման հարցում, թե որ մասնագետը պետք է վիրահատի հիվանդին և երբ է կարելի իրականացնել միջամտությունը, կան մի շարէ գործոններ, որոնք պետք է հաշվի առնել՝ CPAP թերապիայի անարդյուավետությունը կամ հիվանդի կողմից անարդյունավետ օգտագործումը, անատոմիական կառուցվածքի առանձնահատկությունները, նշանակալի դիմագանգային անոմալիաներ, որոնք սահմանափակում են սարքերի օգտագործումը ։
Հավանական բարդություններ
Որոշ ներհիվանդանոցային և արտահիվանդանոցային միջամտությունների ժամանակ օգտագործվում է սեդացիա։ Ցավն անցկացնելու ու գիտակցությունը ընկճելու համար վիրահատությունների ընթացքում օգտագործվող շատ դեղեր հետագայում փոքր քանակներով մնում են օրգանիզմում մի քանի ժամվա կամ նույնիսկ օրերի ընթացքում։ Այն անձանց մոտ, ովքեր ունեն կենտրոնական, օբստրուկտիվ կամ խառը տիպի քնի ապնոէ նման փոքր դեղաչափերը կարող են բավարար լինել օրգանիզմում կյանքին սպառնացող շնչառության հաճախականության խանգարումներ կամ հիվանդի շնչուղիների կոլլապսի առաջացնելու համար ։ Հետվիրահատական շրջանում այս հիվանդների կողմից սեդատիվ և անզգայացնող դեղորայքի օգտագործումը պետք է հասցվի մինիմումի կամ խուսափվի ընդհանրապես։ Վիրահատվող անձը պետք է վստահ լինի, որ իր բժիշկն ու անեսթեզիոլոգը տեղեկացված են քնի ապնոէի առկայության վերաբերյալ։ Հնարավոր է, որ անհրաժեշտություն լինի այլընտրանքային և շտապ միջամտություններ իրականացնելու՝ պահպանելու համար քնի ապնոէով հիվանդների շնչուղիներով օդի հոսքը ։
Այլ
Նյարդախթանում
Ստոծանու փեյսինգը, որը իրականացվում է ստոծանուն հաղորդվող ռիթմիկ ազդակների տեսքով, կիրառվում է կենտրոնական քնի ապնոէն բուժելու համար ։
2014թ․-ի ապրիլին ԱՄՆ-ի Սննդի և դեղորայքի ադմինիստրացիան նախաշուկայական հաստատում է տվել վերին շնչուղիների խթանող համակարգի կիրառման համար այն անձնանց շրջանում, ովքեր չեն կարող օգտագործել CPAP: Վերին շնչուղիների ներշնչական խթանումը զգայուն է արտաշնչման նկատմամբ և տալիս է թույլ էլեկտրական խթանում ներշնչման ընթացքում, որը շնչուղիները բացելու համար հրում է լեզուն առաջ ։
Դեղորայք
Դեղորայքային բուժման հետ կապված ապացուցողականությունը սահմանափակ է, սակայն ացետազոլամիդը համարվում է քնի կենտրոնական ապնոէի բուժման տարբերակ․ հայտնաբաերվել է նաև, որ զոլպիդեմն ու տրիազոլամը կարող են նշանակվել քնի կենտրոնական ապնոէի բուժման նպատակով, սակայն միայն հիվանդի շնչառական կոլլապսի զարգացման ռիսկի բացակայության դեպքում ։ Ցածր դեղաչափով թվածինը նույնպես կիրառվում է որպես հիպօքսիայի բուժման մեթոդ, սակայն լայն կիրառում չունի կողմնակի ազդեցություններ պատճառով  ։
Բերանային հարմարանքներ
Մաքզիլյար առաջբերող սպլինտը անհատական պատրաստվող բերանային հարմարանք է, որն ուղղում է ստորին ծնոտը դեպի առաջ և բացում կծվածքը։ Այս հարմարանքները կարող են պատրաստվել ատամնաբույժի կողմից։ Բերանի հարմարանքներով բուժումը հաջողությամբ կիրառվում է թեթևից միջին աստիճանի քնի օբստրուկտիվ ապնոէով հիվանդների շրջանում ։ Չնայած նրան, որ CPAP-ը ավելի արդյունավետ է, բերանային հարմարանքները լավացնում են քնի և կյանքի որակը, նաև ավելի լավ են տարվում հիվանդերի կողմից քան CPAP-ը ։ Քթային EPAP
Քթային արտաշնչական դրական օդի հոսքային ճնշում (քթային EPAP)՝ քթին արտաքինից տեղադրվող հարմարանք է, որը տեղադրվում է քթանցքներին։ Օգտագործելով հիվանդի սեփական շնչառությունը EPAP-ով ստեղծվում է դրական ճնշում և կանխարգելվում է օբստրուկտիվ շնչառության զարգացումը ։
Բերանային ճնշումային բուժում
Բերանային ճնշմամբ բուժման դեպքում օգտագործվում է սարք, որը բերանի խոռոչում ստեղծում է վակուում՝ առաջ տանելով փափուկ քիմքի հյուսվածքը։ Այն արդյունավետ է մարդկանց 25%-35% մոտ ։
Էպիդեմիոլոգիա
1993թ․-ին Վիսկոնսինի քնի կոհորտային հետազոտության գնահատման արդյունքում պարզվեց, որ յուրաքանչյուր 15-րդ ամերիկացին տառապում է ամենաքիչը միջին աստիճանի ապնոէով ։ Այդ հետազոտությունը նաև փաստել է, որ միջին տարիքի անձանց շրջանում կանանց 9%-ը և տղամարդկանց 24%-ը տառապում էին քնի ապնոէով, չդիագնոզված էին կամ չբուժված  ։
Չբուժված ապնոէն ծախսատար խնդիր է երկրի առողջապահության համար։ ԱՄՆ-ում չբուժված քնի ապնոէով միջին ստատիստիկ հիվանդի ընդհանուր առողջապահական ծախսերը գնահատվում են 1336$-ից ավել։ Ստեղծված իրավիճակը կարող է բերել ամենամյա գերծախսի 3,4 միլիարդ գումարի չափով։ Այն, թե արդյոք ծախսերը պակասում են քնի ապնոէի բուժման հետ մեկտեղ, դեռ ապացուցման կարիք ունի ։
Պատմություն
Քնի ապնոէի կլինիկական պատկերը երկար ժամանակ համարվել է բնավորության գիծ՝ առանց հիվանդության ընթացքը հասկանալու։ Պիկվիկի համախտանիշ արտահայտությունը, առաջարկվել է 20-րդ դարի սկզբի հայտնի բժիշկ Վիլիամ Օսլերի կողմից, ով հավանաբար գրող Չարլզ Դիքենսի ընթերցողներից է եղել։ Գեր տղա Ջոյի նկարագրությունը Դիքենսի Պիկվիկյան ակումբի հետմահու հուշերը նովելում հստակ կլինիկական պատկեր է տալիս քնի օբստրուկտիվ ապնոէով հիվանդի մասին ։
Բժշկական գրականության մեջ քնի օբստրուկտիվ ապնոէի վաղ նկարագրությունները ներկայացնում են ծանր ախտահարված հիվանդների, հաճախ հիպօքսեմիայի, հիպերկապնիայի և սրտային անբավարարության կլինիկայով։ Քնի օբստրուկտիվ ապնոէի բուժումը բարելավվել է CPAP համակարգերի ներմուծմամբ, առաջին անգամ նկարագրված 1981թ․-ին Քոլին Սալլիվանի և մնացածի կողմից Սիդնեյում, Ավստրալիա ։ Առաջին մոդելները մեծ էին ու աղմկոտ, սակայն դիզայնը արագորեն ձևափոխվեց և ուշ 1980-ականներին CPAP-ը լայն տարածում գտավ։ Արդյունավետ բուժման առկայությունը խթանեց ախտահարված հիվանդներին փնտրելու գործընթացը և բերեց հարյուրավոր մասնագիտացված կլինիկաների հիմնադրման, որոնց նպատակն է ախտորոշել և բուժել քնի խանգարումները։ Չնայած նրան, որ գոյություն ունեն բազմաթիվ քնի խանգարումներ, հիվանդների մեծամասնությունը ընդունվում են այդպիսի կենտրոններ հենց քնի հետ կապված շնչառական խանգարումների գանգատով։ Քնի ապնոէի իրազեկվածության օրն է ապրիլի 18-ը՝ ի հիշատակ Քոլին Սալլիվանի ։
Ծանոթագրություններ
Կատեգորիա:Համախտանիշներ այբբենական կարգով Կատեգորիա:Շնչառություն Կատեգորիա:Քնի խանգարումներ
Արքայադստեր օրագրերը
Արքայադստեր օրագրերը (The Princess Diaries, հայտնի է նաև «Ինչպես դառնալ արքայադուստր»), ամերիկյան ֆիլմ, որը նկարահանվել է 2001 թվականին ռեժիսոր Հարի Մարշալի կողմից։ Ֆիլմը նկարահանված է Մեգ Կեբոտի համանուն վեպի մոտիվներով։ Այլ դերասաններից բացի այստեղ նկարահանվել է ամերիկյան բեմի հայտնի աստղ Ջուլի Էնդրյուսը։
Սյուժե
15-ամյա Միան բնակվում է Սան Ֆրանցիսկոյում և վարում է ամերիկացի սովորական դեռահասի կյանք։ Նա համեստ «գիտունիկ» է, և նրա կյանքի միակ նպատակն անտեսանելի դառնալն է։ Նա ունի միայն մեկ ընկերուհի՝ Լիլի Մոսկովիցը, ում ավագ եղբայրը՝ Մայքլը, գաղտնի սիրահարված է Միային։ Միան սիրահարված է դպրոցի ամենահայտնի տղային՝ Ջոշին։
Մի անգամ Միային է այցելում նրա տատիկը՝ Կլարիսան և հրավիրում է վերջինիս ժամանել նրա մոտ հյուրանոց։ Միան իմանում է, որ նրա հայրը մինչ մահը եղել է եվրոպական երկիր՝ Ջենովայի կրոպրինցը, իսկ իր տատիկը՝ այդ երկրի թագուհին։ Իսկ ինքը պետք է դառնա Ջենովայի արքայադուստրը՝ Ամելիա Մինիոնետ Գրիմալդի Տերմոպոլիս Րենալդի (Amelia Mignonette Grimaldi Thermopolis Renaldi) և ապրի շքեղության մեջ, կամ էլ միշտ մնա «անտեսանելի» ողջ կյանքի ընթացքում։ Բայց Միան բոլորովին չի ձգտում հարստության և համբավի։
Տատիկը աշխատում է Միայի արտաքին տեսքի վրա և հրավիրում է մոդային իմիջմեյքեր Պաոլոյին, որի հետևանքում Միան դառնում է գեղեցկուհի։ Բայց իր լավագույն ընկերուհին նրան քննադատում է դրա համար։ Նրանք վիճում են, սակայն Միան պատմում է Լիլիին իր գաղտնիքը, և նրանք հաշտվում են։ Այդ ժամանակ շատախոս Պաոլոյից լրագրողները իմանում են, որ Միան Ջենովայի նոր արքայադուստրն է և ամենուր հետապնդում են նրան։
Առաջին ընդունելության ժամանակ Միան ամեն ինչ փչացնում և մտնում է վատ իրավիճակի մեջ։ Բայց ժամանակի ընթացքում նա հարմարվում է և սովորում։ Անտեսանելի մարդուց նա դառնում է դպրոցի ամենահայտնի աղջիկը։ Ջոշը բաժամնվում է իր սիրած աղջկանից և Միային հրավիրում լողափում տեղի ունեցող խնջույքին։ Բայց այդ օրը Մայքլի փորձն է, որին Միան խոստացել է գնալ, իսկ Լիլիի մոտ՝ հեռուստանախագիծ, որտեղ նա նույնպես խոստացել է մասնակցել։ Աղջիկն ընտրում է խնջույքը, բայց տոնը վատ է վերջանում։ Ջոշը նրան համբուրում է տեսախցիկների առաջ՝ հայտնի դառնալու համար, իսկ դպրոցի հայտնի աղջիկները նրան մտցնում են խցիկի մեջ շորերը հանելու համար։ Միան վշտի մեջ է, բայց այնուամենայնիվ նա որոշում է գնալ պարահանդեսի և հրավիրում է Լիլիին ու Մայքլին, վերջինս հրաժարվում է։
Պարահանդեսից առաջ Միան որոշում է, որ նա արժանի չէ արքայադուստր դառնալ։ Նա պատրաստվում է փախչել և գնալ ճանապարհորդության։ Բայց իրերի մեջ գտնում է հոր թողած նամակը և հասկանում է, որ չի կարող հրաժարվել երկիրը կառավարելուց։ Նա պատրաստվում է գնալ պարահանդես, բայց անձրև է գալիս, և մեքենան չի աշխատում։ Թագուհին պատրաստ է հայտարարություն անել այն մասին, որ Միան հրաժարվել է տիտղոսից և իշխանությունը անցնում է բարոնին՝ ֆոն Տրոկենին։ Բայց Ջոզեֆը ճիշտ պահին հասցնում է նրան պարահանդես։
Միան պաշտոնապես հաստատում է, որ համաձայն է դառնալ արքայադուստր։ Ընտանիքի հետ միասին նա տեղափոխվում է Ջենովա։
Արտաքին հղումներ
Կատեգորիա:2001 ֆիլմեր Կատեգորիա:Հարի Մարշալի ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Դիսնեյյան ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ֆիլմեր հասունացման տարիքի մասին Կատեգորիա:2000-ականների ռոմանտիկ կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:Ամերիկյան կինոկատակերգություններ Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան ընտանեկան ֆիլմեր Կատեգորիա:2000-ականների կինոկատակերգություններ
Վալերի Յակոբի
Վալերի Իվանովիչ Յակոբի (Вале́рий Ива́нович Яко́би (Яко́бий), (15) մայիսի, 1834, Կուդրյակովո, Լաիշևի գավառ, Կազանի նահանգ, Ռուսական կայսրություն –  (26) մայիսի, 1902, Նիցցա, Ֆրանսիա), ռուս գեղանկարիչ, Գեղարվեստի կայսերական ակադեմիայի ակադեմիական խորհրդի անդամ, պրոֆեսոր, ակադեմիկոս, եղել է Գեղարվեստական շրջիկ ցուցահանդեսների ընկերության հիմնադիրներից մեկը , սակայն ցուցահանդեսներին չի մասնակցել և հեռացվել է ընկերությունից 1872 թվականին  ։
Վալերի Յակոբիի եղբայրն է հեղափոխական, իսկ հետագայում հոգեբույժ և ազգագրագետ Պավել Յակոբին ։
Կենսագրություն
Վալերի Յակոբին ծնվել է 1834 թվականի մայիսի 3-ին (նոր տոմարով՝ մայիսի 15-ին) Ռուսաստանի Կազանի նահանգի Լաիշևի գավառի Կուդրյակովո գյուղում։ Կազանի գիմնազիայում ընդհանուր կրթություն ստանալուց հետո ընդունվել է Կազանի համալսարան, սակայն չի ավարտել այն։ Երբ Կազանի նահանգում աշխարհազոր է հավաքվել Ղրիմի պատերազմին մասնակցելու համար, Վալերի Յակոբին գրվել է աշխարհազորային և մեկնել մասնակցելու պատերազմին, սակայն ճանապարհին իմացել է, որ պատերազմն ավարտվել է։
Որոշելով դառնալ նկարիչ՝ Վալերի Յակոբին 1856 թվականին մեկնել է Սանկտ Պետերբուրգ, որտեղ սկսել է հաճախել Գեղարվեստի կայսերական ակադեմիա։ Աշակերտելով պրոֆեսոր Ալեքսեյ Մարկովին՝ նա շատ արագ ավարտել է դասընթացն ու արժանացել բոլոր պարգևներին, որ սահմանված էին այն ամբողջությամբ ավարտելու համար. մասնավորապես 1858 թվականին նա ստացել է փոքր արծաթե մեդալ «Մրգեր վաճառողը» («Разносчик фруктов», պահվում է Մոսկվայում՝ Տրետյակովյան պատկերասրահում) նկարի համար, 1859 թվականին՝ մեծ արծաթե մեդալ «Թաթարը՝ խալաթների վաճառականը» («Татарин, продавец халатов») նկարի համար, 1861 թվականին՝ փոքր ոսկե մեդալ «Աղքատի լուսավոր կիրակին» («Светлое Воскресенье нищего») նկարի համար, իսկ 1862 թվականին՝ մեծ ոսկե մեդալ «Կալանավորների հանգիստ» («Привал арестантов», Տրետյակովյան պատկերասրահ) նկարի համար, որ մեծ տպավորություն է թողել հասարակության վրա ։
Ոսկե մեդալի արժանանալուց հետո Վալերի Յակոբին՝ որպես Գեղարվեստի կայսերական ակադեմիայի կրթաթոշակառու, մեկնել է արտասահման, եղել Գերմանիայում, ապա՝ Շվեյցարիայում, որտեղ մի որոշ ժամանակ աշխատել է Ցյուրիխում պրոֆեսոր Ռուդոլֆ Կոլլերի ղեկավարությամբ։ Հետագայում նա ապրել է Փարիզում, Նեապոլում ու Հռոմում։ Այդ ընթացքում ժանրային ոչ մեծ նկարներից բացի նա ստեղծել է երկու պատմանկարներ՝ «Террористы и умеренные первой французской революции» (Մոսկվայի հանրային թանգարան) և «Կարդինալ Գիզը, որ ստացել է Բարդուղիմեոսյան գիշերն սպանված ադմիրալ Կոլինիի գլուխը» («Кардинал Гиз, получивший голову адмирала Колиньи, убитого в Варфоломеевскую ночь»). վերջին նկարը ներկայացվել է 1864 թվականի ակադեմիական ցուցահանդեսում, և դրա համար Վալերի Յակոբին արժանացել է ակադեմիկոսի կոչման։
1869 թվականին Վալերի Յակոբին վերադարձել է Սանկտ Պետերբուրգ և մեկ տարի անց «Հերցոգ Բիրոնի ձերբակալությունը» («Арест герцога Бирона») նկարի համար ստացել է պրոֆեսորի կոչում, իսկ 1870 թվականին դարձել ակադեմիական խորհրդի անդամ։
1878 թվականին Վալերի Յակոբին վեց ամիս անցկացրել է Փարիզում որպես Համաշխարհային ցուցահանդեսի ռուսական գեղարվեստական բաժնի կոմիսար և միջազգային ժյուրիի անդամ Ռուսաստանի կողմից։ 1883 թվականին, մնալով ակադեմիայի խորհրդի անդամ, նշանակվել է պրոֆեսոր-մանկավարժ։ Այդ երկու պաշտոններից հեռացվել է 1891 թվականին, երբ արմատական փոփոխություններ են տեղի ոնեցել ակադեմիայում։ Իր կյանքի վերջին տարիները նա անցկացրել է մասամբ Սակտ Պետերբուրգում, իսկ առավելապես Ալժիրում և Ֆրանսիայի հարավում։
Վալերի Յակոբին ամուսնացած է եղել Ալեքսանդրա Նիկոլաևնա Յակոբիի հետ, ով հետագայում դարձել է հայտնի գրող՝ Ալեքսանդրա Նիկոլաևնա Պեշկովա-Տոլիվերովա։
Վալերի Յակոբին մահացել է 1902 թվականի մայիսի 13-ին (նոր տոմարով՝ մայիսի 26) Ֆրանսիայի Նիցցա քաղաքում։
Արտաքին հղումներ
Կատեգորիա:Ռուս նկարիչներ Կատեգորիա:Պերեդվիժնիկներ Կատեգորիա:Գեղարվեստի կայսերական ակադեմիայի ակադեմիկոսներ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Բերդավանի ամրոց
Բերդավան գյուղը գտնվում է Այրում - Նոյեմբերյան ավտոճանապարհի վրա, քաղաքից 5 կմ հյուսիս։ Այն հայտնի է հին գյուղատեղից ոչ հեռու գտնվող ամրոցով, տեղադրված ընդարձակ հարթավայրի վրա իշխող եռանկյունաձև բլրակին՝ «Կողբա ջրի» աջ կողմում։
Կառուցվածք
Դրանք հատակագծում ունեն կլորացված անկյուններով հավասարակողմ (մոտ 20 մ երկարությամբ) եռանկյունաձև՝ գրեթե արևելք-արևմուտք ուղղվածությամբ։ Հավանական է, որ պարսպապատերին կից՝ ներքին բակի շուրջ,ժամանակին եղել են շինություններ (կացարաններ, պահեստներ և այլն)։ Այդ մասին են ասում վերջերս նորոգման առիթով ներսի 2-3 մ հաստությամբ կուտակված հողաշերտը հանելիս հայտնված ձուլվածքի կտորները, փուքսի մնացորդները, կավանոթները, մետաղական կազինը և այլն։ Պատերն արտաքուստ ամրացված են ½ կամ ¾ գլանի ձև ունեցող 11 բուրգերով, որոնցից 2-ը՝ մոտ 2 մ շառավղով տեղադրված են արևմտյան պատի անկյուններում, մյուսները՝ 1,2 - 1,5 մ շառավղով։ Ամրոցի արևելյան կեսը շրջափակող պարսպի եզրագծով, որտեղ պարիսպն անհամեմատ բարձր է և նայում է դեպի բաց դաշտ։
Պատերի հաստությունը 1,2 մ է, բարձրությունը՝ պայմանավորված ռելիեֆի արևելք-արևմուտք ունեցած թեքությամբ, եղել է տարբեր։ Ներկայումս արևմտյան և հարավարևմտյան մասերում դրանք ունեն 5,5 մ բարձրություն, արևելյան և հյուսիսարևելյան մասերում՝ 10,5 մ։ Պատերի բարձր մասում՝ բուրգերի միջև, ներքին բակի մակարդակից ավելի քան 5,5 մ բարձրության վրա կան 12-15 սմ բացվածքով (դեպի ներս նայող) պատուհաններ, որորնք, ըստ երևույթին, ծառայել են որպես դիտաճեղքեր։ Դրանցից 1 մ ցածր պատերի մեջ կան կլոր խոռոչներ։
Միակ մուտքը՝ 1մ լայնությամբ, արևմտյան կողմից է՝ աղյուսաշար սլաքաձև վերջավորությամբ։ Մուտքից հարավ՝ անկյունային մասում, պարսպի հաստատության մեջ կան աստիճաններ։ Ամրոցն ունեցել է դեպի հյուսիսարևելյան կողմի ձորը տանող ստորգետնյա գետնուղի։ Դրա մի հատվածը՝ մարդահասակ բարձրությամբ, երևում է ամրոցի արևելյան անկյան աշտարակի ստորին մասում։
Կառուցված է կոպիտ մշակված դեղնավուն ֆելզիտե մանր քարերի անկանոն շարվածքով, կապակցված կրաշաղախով։
Պատերի մեջ պատահական տեղադրությամբ գրվում են ավելի վաղ շրջանի պատկանող քանդակազարդ բեկորներ։ Դրանցից մեկը, որ հարավարևմտյան անկյան աշտարակի պատում է ներկայացնում շրջանագծի մեջ առևած հավասարաթև խաչ՝ գալարազարդ շրջանակի մնացորդներով։
Բերդավանի ամրոցը ենթադրաբար նույնացվում է XII դ. վրաց Անանուն պատմիչի հիշատակած Ղալինջաքար ամրոցի հետ։ Ստացվում է, որ Բերդավանի ամրոցը առնվազն XII դ. գոյություն է ունեցել։ Ներկայից ամրոցի մնացորդենրի տվյալները (շարվածք, շինարարական տեղնիկա, պահպանվածություն, մուտքի բարավորի սլաքաձևություն և այլն) նման նույնացման համար բավարար հիմք չեն տալիս. դրանք ավելի շուտ վերաբերում են ուշ միջնադարին՝ հավանդաբար XVII դ.: 1983 թ. սկսվել է ամրոցի նորոգումը։ Փլատակներից մաքրված է հուշարձանի ներսը և շրջակայքը։ Քանդվել և վերաշարվում են պարսպապատերի և աշտարակների մերին խազիզված մասերը։ Պատերի և աշտարակների ճաքերում սրսկվում է ցեմենտե շաղախ։
Ամրոցից մոտ 200 մ դեպի հարավ-արևմուտք, միջնադարյան գերեզմանոցի տարածքում գտնվում են եռանավ եկեղեցու պատեր՝ գրեթե ամբողջական բարձրությամբ։ Ուղղանկյուն աղոթասարը (12,55 մ * 7,75 մ) զույգ կամարաշարերով բաժանված է եղել երեք նավի, որոնցից միջինը արևելյան մասում ավարտել է բարձր բեմ և մեծ խորություն ունեցող կիսաշրջանաձև խորանով։ Վերջինիս 2 կողմում (ավարտվել է բարձր բեմ) գտնվում են կիսագլանաձև թաղով ծածկված, ուղղանկյուն ավանդատներ։ Խորանի ճակատամասերում մնում են կամարների կրունկի քարերը (հենված պարզ տրամատի իմպուստներին), իսկ արևմտյան պատի վրա՝ դրանց պահունակները։ Հարավային և հյուսիսային պատերին կից եղել են որմնանկարներ, որոնցից պահպանվում են հենարանային պահունակ-իմպոստները և կիսաշրջանագծային կամարների մնացորդներ։ Եթե երկայնական ուղղությամբ կամարաշարերի և որմնանկարենրի գոյությունը միանգամայն փաստարկված է մնացորդներով, ապա լայնական ուղղությամբ կամարների կամ թաղերի հետքեր չեն պահպանվել, թեև պատերն իրենց նախնական բարձրությամբ են։ Եկեղեցու միակ մուտքը ամրոցին նայող հյուսիսային ճակատից է՝ եզերված պարզունակ եզրակալով, որի կեսից ցած ընկած մասում օգտագործվում են, ըստ երևույթին, այլ հուշարձանից վերցված վարդյակազարդ զույգ կիսասյուներով քարեր։ Մուտքի երկու կողմում կան մեկական պահունակներ, որոնցից երևում է, որ մուտքի առջև երբևէ եղել փայտաշեն սրահ։
Խորանի պատուհանի համար որպես բարավոր է ծառայում մի հին խաչքար, որն իր տեղադրությամբ միանգամայն անհամապատասխան է պատակալի վերին քանդակազարդ քարը։ Պատերը կառուցված են կիսամշակ դեղնավուն ֆելզիտե մանր քարերով, կամարները, որմնանկարները, որմնամույթերը, խորանի բացվածքների եզրաքարերը՝ նույն քարի սրբաբաշ խոշոր կտորներով։
Պատերում կան պատահական ձևով տեղադրված խաչքարերի բեկորներ, պատվանդանի քարեր։ Հուշարձանն իր հորինվածքով, բացվածքների ձևով, հարդարանքով, շինարարական տեղնիկայով լիովին մատնում է ուշ միջնադարում՝ հավանաբար ամրոցին մոտ ժամանակներում կառուցված լինելը։ Եկեղեցուց մոտ 50 մ դեպի հարավ գտնվում են մատուռի պատեր, որորնք ներառել են XII - XIII դդ. նրբաքանդակ պատվանդանների վրա։ Շուրջը տարածվում է միջնադարյան գերեզմանոց՝ մեծաթիվ խոշոր տապանաքարերով, մահարձաններով ու խաչաքարերով։ Ուշագրավ է խորանարդաձև պատվանդանին կառանված թևավոր խաչքարերը (XIII դ)։ Նրա արևմտյան ճակատին փորված են խաչապատկերներ, հասակով մեկ կանգնած մարդկային ֆիգուրներ։ Պատմում են, որ Աշոտ Երկաթ Բագրատունի թագավորը իր երթերից մեկի ժամանակ մի քանի օր կանգ է առել Բերդ ամրոցում։
Կատեգորիա:Տավուշի մարզի հայկական բերդեր և ամրոցներ Կատեգորիա:10-րդ դարի հայկական բերդեր և ամրոցներ
Ֆեոդոր Սերգեև
Ֆեոդոր Անդրեևիչ Սերգեև ((ավելի հայտնի է որպես «ընկեր Արտյոմ»), ), պրոֆեսիոնալ հեղափոխական, կուսակցական գործիչ ։
Կենսագրություն
Ֆեոդոր Անդրեևիչը Խորհրդային Միության Կենտրոնական Կոմիտեի անդամ 1901 թվականից։ 1905 թվականին Խարկովում ղեկավարել է զինված ապստամբությունը ։ 1906 թվականին ձերբակալվել է, սակայն շուտով փախել։ 1907 թ. ձերբակալվել է և դատապարտվել ցմահ աքսորի՝ Սիբիր։ 1910 թվականին փախել է աքսորավայրից և Կորեայի ու Չինաստանի վրայով հասել Ավստրալիա (1911), որտեղ բեռնակիր և բատրակ է եղել ֆերմաներում։ 1917 թվականի մարտին վերադարձել է Ռուսաստան։ Ակտիվորեն մասնակցել է Հոկտեմբերյան հեղափոխությանը։ 1917 թվականին բոլշևիկյան կուսակցության ԿԿ–ի անդամ էր, 1918 թվականին եղել է Դոնեցկ–Կրիվոյռոգյան խորհրդային հանրապետության ժողկոմխորհրդի նախագահը, Ուկրաինայի Կ(բ)Կ Կենտկոմի անդամ։ 1920 թվականին ՌԿ(բ)Կ Մոսկվայի կոմիտեի քարտուղարն էր։ Զոհվել է աերովագոնի փորձարկման ժամանակ։
Լեզվական խաղ (փիլիսոփայություն)
Լեզվական խաղ (Sprachspiel) « Փիլիսոփայական ուսումնասիրություններ» աշխատության մեջ Լյուդվիգ Վիտգենշտայնի կողմից զարգացրած փիլիսոփայական հասկացություն, որը վերաբերում է լեզվի կիրառման պարզագույն օրինակներին և այն գործողություններին, որի արդյունքում ձևավորվում է լեզուն։ «Լեզվական խաղ» եզրույթը եկել է փոխարինելու մետալեզու հասկացությանը։ Վիտգենշտայնը պնդել է, որ բառը, նույնիսկ նախադասությունն իմաստ ունի միայն խաղացած լեզվական խաղի «կանոնի» արդյունքում։ Կախված համատեքստից «Ջու՜ր» արտահայտությունը կարող է լինել հրաման, հարցի պատասխան կամ լինել հաղորդակցության այլ ձևի դրսևորում։
Փիլիսոփայական ուսումնասիրություններ
«Փիլիսոփայական ուսումնասիրություններ» (Philosophical Investigations, 1953 թվական) աշխատության մեջ Լյուդվիգ Վիտգենշտայնը հաճախ է անդրադարձել լեզվական խաղերին ։ Վիտգենշտայնը մերժել է այն գաղափարը, ըստ որի՝ լեզուն պատկանում է իրականությանը, բայց ինչ-որ կերպ անջատ է նրանից, և պնդել է, որ հասկացությունները՝ կոնցեպտները, իմաստի հստակեցման կարիք չունեն ։ Վիտգենշտայնն օգտագործել է «լեզվական խաղ» եզրույթը՝ նկարագրելու համար լեզվի ավելի պարզ ձևեր, քան լեզուն է ինքնին՝ որպես ամբողջություն։ Լեզվի այդ ավելի պարզ ձևերը «բաղկացած են լեզվից և այն գործունեությունից, որի արդյունքում ձևավորվում է լեզուն» և միմյանց հետ կապված են ընտանեկան նմանության ((Familienähnlichkeit)) սկզբունքով (Վիտգենշտայնի կողմից զարգացրած փիլիսոփայական հասկացություն, համաձայն որի՝ իրերը, որոնք միավորված են մեկ հիմնական ընդհանուր հատկանիշի նմանությամբ, կարող են իրար հետ կապված լինել մի շարք մասնակի միանման հատկանիշներով, որոնցից ոչ մեկն ընդհանուր չէ այդ բոլոր իրերի համար ): «Լեզվական խաղ» եզրույթը նպատակ ունի «ակնհայտ դարձնել այն փաստը, որ լեզվով խոսելը, գործունեության մաս է կամ կենսաձև», և դա է, որ լեզվին իր իմաստն է հաղորդում։
Ֆեոդոր Սերգեև
Ծանոթագրություններ
Կատեգորիա:Ռուս հեղափոխականներ Կատեգորիա:Մոսկվայի պետական տեխնիկական համալսարանի շրջանավարտներ Կատեգորիա:Ռուս պետական գործիչներ Կատեգորիա:Ռուս քաղաքական գործիչներ Կատեգորիա:ԽՄԿԿ անդամներ
Լեզվական խաղ (փիլիսոփայություն)
Փիլիսոփայական ուսումնասիրություններ
Վիտգենշտայնը զարգացրել է այս քննարկումները՝ հասնելով «լեզվական խաղեր» բանալի հասկացությանը։ Նա ներմուծել է այս եզրույթը՝ օգտագործելով լեզվի կիրառման պարզագույն օրինակներ ՝ նկատի ունենալով, որ այն կարելի է օգտագործել լեզվի կիրառման զանազան ձևերի համար ։ Լեզվական խաղերի ընկալման կարևոր բաղադրիչն այն է, որ դրանք լեզվի կիրառություններ են, իսկ լեզուն կիրառվում է բազմազան ձևերով։ Օրինակ՝ մի լեզվական խաղում բառը կարող է արտահայտել մի որևէ առարկա, մեկ այլ լեզվական խաղում՝ կիրառվել որպես հարց, հրաման և այլն։ Ամենահայտնի օրինակը «խաղ» բառի իմաստին վերաբերող օրինակն է։ Մենք խոսում ենք խաղերի տարբեր տեսակների մասին, երբ կիրառում ենք սեղանի խաղեր, խաղադրույքային խաղեր, ռազմական խաղեր բառակապակցությունները։ Վիտգենշտայնը բերել է նաև «Ջու՜ր» օրինակը, որը կարող է կիրառվել որպես բացականչություն, հրաման, խնդրանք կամ որպես հարցի պատասխան։ Բառի իմաստը կախված է այն լեզվական խաղից, որում այն կիրառվել է։ Մյուս կարևոր դիտարկումը, որ կատարել է Վիտգենշտայնը, այն է, որ «ջուր» բառը լեզվական խաղում կիրառվելուց զատ ինքնուրույն իմաստ չունի։ Մեկը կարող է կիրառել «Ջու՜ր»-ը՝ մի բաժակ ջուր խնդրելիս, մյուսը կարող է այն օգտագործել, որպեսզի զգուշացնի, որ ջուրը թունավորված է։ Մեկ ուրիշն էլ այն կարող է նույնիսկ օգտագործել որպես գաղտնաբառ գաղտնի խմբի անդամների համար։
Վիտգենշտայնը չի սահմանափակվել լեզվական խաղերի իր կոնցեպցիան կիրառել միայն բառի իմաստների նկատմամբ։ Նա այն կիրառել է նաև նախադասությունների իմաստների նկատմամբ։ Օրինակ՝ «Մովսեսը գոյություն չի ունեցել» նախադասությունը կարող է տարբեր իմաստներ ունենալ։ Վիտգենշտայնը պնդել է, որ նախադասությունն իր ինքնուրույն գործածությամբ ոչինչ չի ասում՝ իմաստ չունի։ Այն իմաստազուրկ է, եթե նշանակալի արժեք չունի որևէ նպատակով կիրառության համար։ Նախադասությունը նշանակություն է ձեռք բերում, երբ մենք այն ֆիքսում ենք որևէ համատեքստում կիրառելիս։ Այսպիսով, մենք կձախողվենք, եթե որևէ բան փորձենք ասել այն դեպքում, երբ դեռ չենք սահմանել մեր ասածի մասնավոր կիրառությունը։ Նախադասությունն իմաստալից է, երբ կիրառվում է ինչ-որ բան հաղորդելու համար։ Օրինակ՝ «Մովսեսը գոյություն չի ունեցել» նախադասությունը կարող է կիրառվել այն դեպքում, երբ մենք ուզում ենք ասել, որ որևէ մարդ կամ պատմական կերպար չի բավարարում Մովսես անունով անձին վերագրվող հատկանիշներին։ Բայց այն կարող է նաև նշանակել օրինակ, որ հրեաների առաջնորդի անունը Մովսես չէր։ Կամ կարող է նշանակել, որ չեն կարող լինել այնպիսի մարդիկ, որոնք կկարողանային անել այն, ինչ Աստվածաշնչում վերագրվում է Մովսեսին և այլն։ Այսպիսով, նախադասության իմաստը կախված է այն համատեքստից, որտեղ այն կիրառվում է։
«Լեզվական խաղ» եզրույթը կիրառվում է նշանակելու համար
Այս հասկացությունները միմյանցից տարանջատված չեն խիստ սահմաններով, այլ զուգակցված են, ինչպես ենթադրվում է ընտանեկան նմանության գաղափարով։ Այս կոնցեպտը հիմնված է հետևյալ անալոգիայի՝ համանմանության վրա։ Լեզվական կանոնները նման են խաղի կանոններին։ Այսպիսով, լեզվում ինչ-որ բան ասելը նման է խաղում որևէ շարժում կատարելուն։ Խաղի և լեզվի համանմանությունը ցույց է տալիս, որ բառերն իմաստներ են ձեռք բերում մարդու կյանքի բազմազան ու բազմաձև գործունեության մեջ՝ իրենց կիրառության դեպքերից կախված (այս կոնցեպտը բնավ չի ենթադրում, որ լեզուն անկարևոր մի բան է կամ պարզապես լեզուն խաղ է)։
Օրինակներ
Լեզվական խաղի դասական օրինակը այսպես կոչված «շինարարի՝ կառուցողի լեզուն» է, որը ներմուծվել է Վիտգենշտայնի «Փիլիսոփայական ուսումնասիրություններ» աշխատության §2-ում։
Լեզուն ծառայում է որպես հաղորդակցման միջոց A շինարարի և նրա B օգնականի միջև։ A շինարարը կառուցում է՝ օգտագործելով շինանյութեր՝ քարեր, սյուներ, սալիկներ, հեծաններ։ B օգնականը պետք է փոխանցի այն շինարարական նյութերն այն ժամանակ, երբ A շինարարը դրանց կարիքն ունենա։ Այդ նպատակն իրականացնելու համար նրանք կիրառում են լեզու, որը բաղկացած է «քար», «սյուն», «սալիկ», «հեծան» բառերից։ A շինարարն արտասանում է այդ բառերը, B օգնականը բերում է շինանյութերը, որոնց անունները նա սովորել է այդպիսի հաղորդակցության ընթացքում։ Պատկերացրեք, որ սա ավարտուն պարզագույն լեզու է ։
Այնուհետև հաղորդակցության մեջ ավելանում են «այս», «այստեղ» բառերը (այն իմաստային կիրառությամբ, որ նրանք ունեն բնական լեզվում) և օրինակ "a, b, c, d"՝ որպես թվականներ։ Այսպիսի կիրառության դեպք է, օրինակ՝ A շինարարն ասում է «d-սալիկ-այստեղ»՝ ցույց տալով այն տեղը, որտեղ դրանք պետք է դրվեն, իսկ B օգնականը, հաշվելով "a, b, c, d", դնում է չորս սալիկ շինարարի մատնանշած տեղում։ Հաղորդակցման այս ձևը՝ շինարարի այս լեզուն, մի գործունեություն է, որի ընթացքում ձևավորվում է այն, ինչ մենք անվանում ենք լեզու՝ պարզապես իր պարզագույն կիրառությամբ։ Այս լեզվական խաղը նման է լեզվի այն պարզ ձևերին, որոնք սովորեցվում են երեխաներին, և ըստ Վիտգենշտայնի՝ մենք այն ընկալում ենք որպես շինարարների համար «ավարտուն պարզագույն լեզու»։
Հետագա ընթերցանության համար
Կատեգորիա:Լեզվափիլիսոփայություն Կատեգորիա:Վերլուծական փիլիսոփայություն Կատեգորիա:Փիլիսոփայական տերմինաբանություն Կատեգորիա:Փիլիսոփայական հասկացություններ Կատեգորիա:Լեզվաբանություն Կատեգորիա:Նշանագիտություն
Մոնակոն Եվրատեսիլ երգի մրցույթում
Մոնակոն առաջին առաջին անգամ հանդես է եկել Եվրատեսիլ երգի մրցույթում 1959 թվականին, առաջին պատվիրակը եղել է Ժակ Պիլսը «Իմ ընկերը Պիրոթ» երգով, որը հավաքել է 1 միավոր՝ գրավելով 11-րդ հորիզոնականը ։ Ընդհանուր առմամբ, Մոնակոն մասնակցել է մրցույթին 24 անգամ։ Երկրի լավագույն արդյունքը առաջին տեղն է. 1971 թվականին երկրին հաղթանակ է բերել երգչուհի Սևերինը՝ կատարելով «Un banc, un arbre, une rue» («նստարան, ծառ, փողոց») ֆրանսերեն երգը՝ հավաքելով 128 միավոր, այդ թվում 6 անգամ ստանալով ամենաբար գնահատականը (10 միավոր)՝ Գերմանիայից, Նորվեգիայից, Բելգիայից, Շվեյցարիայից, Շվեդիայից և Հարավսլավիայից ։ 1962 թվականի մրցույթում Մոնակոն հայտնվել է երկրորդ հորիզոնականում, և երեք անգամ զբաղեցրել է երրորդ հորիզոնականը՝ 1960, 1964 և 1976 թվականներին ։
Եզրափակչին մասնակցության 21 տարվա ընթացքում Մոնակոն ստացել է 738 միավոր, իսկ կիսաեզրափակչում՝ 46 միավոր։
Ծանոթագրություններ
Կատեգորիա:Երկրներ Եվրատեսիլ երգի մրցույթում
Ուշլոնկա
Ուշլոնկա (Ушлонка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Ուխրա գետի ձախ ափից 61 կմ հեռավորության վրա։ Գետի երկարությունը կազմում է 30 կմ, գետի ավազանի տարածքը 282 կմ2 է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Ձկների ջրամբար, գետը ենթաավազան չունի գետը թափվում է Ձկների ջրամբար, գետի գետային ավազանը Օկի ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Թոնի Ադամս
Էնթոնի Ալեքսանդր (Թոնի) Ադամս (Anthony Alexander (Tony) Adams, ), անգլիացի ֆուտբոլիստ, կենտրոնական կիսապաշտպան, հայտնի է անգլիայի ազգային հավաքականում և Լոնդոնի «Արսենալում» իր ելույթների շնորհիվ։ Ավելի ուշ՝ մարզիչ։ Իր ողջ կարիերան անցկացրել է «Արսենալում» և համարվում է ակումբի պատմության լավագույն ֆուտբոլիստներից մեկը ։ Մտնում է այն ֆուտբոլիստների ցուցակի մեջ, ովքեր 500-ից ավելի խաղ ենք անցկացրել որպես թիմի ավագ։ Դարձել է Անգլիայի չեմպիոն։ Իր ժամանակներում համարվել է Եվրոպայի կենտրոնական լավագույն պաշտպաններից մեկը։
Հանրահաշվական հավասարում
Հանրահաշվական հավասարում, հավասարում, որն ստացվում է երկու հանրահաշվական արտահայտություն հավասարեցնելով։ Հանրահաշվական է կոչվում այն արտահայտությունը, որը կազմված է տառերից և թվերից՝ միավորված գումարման, հանման, բազմապատկման, բաժանման, ամբողջ աստիճան բարձրացնելու, արմատ հանելու գործողություններով։ Մեկ անհայտով հանրահաշվական հավասարում կոչվում է կոտորակային, եթե անհայտը հայտարարում է, և իռացիոնալ, եթե անհայտը արմատանշանի տակ է։ Մեկ անհայտով ցանկացած հանրահաշվական հավասարում կարելի է առանց արմատների կորստի ձևափոխել տեսքի։
Թոնի Ադամս
Ակումբային կարիերա
Ադամսը «Արսենալ» ֆուտբոլային ակումբի շրջանավարտներից մեկն է։ 1980 թվականին Թոնին «զինագործների» հետ կնքում է դպրոցական համաձայնագիր։ 1983 թվականի նոյեմբերի 5-ին Անգլիայի առաջնությունում նշվում է Ադամսի դեբյուտը՝ «Սանդերլենդի» դեմ խաղում։ Երկու տարի անց Ադամսը դարձավ հիմնական կազմի ֆուտբոլիստ։ 1986/87 մրցաշրջանում Թոնին արժանացավ իր առաջին գավաթին՝ հաղթելով «Լիվերպուլին» Գավաթի առաջնության եզրափակչում։
Հանրահաշվական հավասարում
Տես նաև
Կատեգորիա:Հանրահաշիվ
Թոնի Ադամս
Ակումբային կարիերա
1988 թվականի հունվարի 1-ին 21 տարեկան հասակում ստացավ ավագի թևկապը՝ դառնալով «Արսենալի» ամենաեերիտասարդ ավագը ։ Ադամսը բաժանվել է նրա հետ մինչև 2002 թվականը՝ կարիերայի ավարտը։
Ավելի ուշ նա դարձավ դիմի առանցքային 4 պաշտպաններից մեկը։ Պաշտպաններն էին Դիկսոնը, Բոուլդայը, Ուինտերբերնը և Ադամսը։ Արսենալի պաշտպանությունը փայլում էր կարգապահությամբ, բարդ գործողություններում, արհեստական խաղից դուրս ստեղծելուց։ Հենց առանցքային այս պաշտպանության շնորհիվ Արսենալը 1988/89 և 1990/91 թվականներին դարձավ Անգլիայի չեմպիոն (1988 թվականի մրցաշրջանում զինագործների ակումբը ամբողջ առաջնություն ընդամենը 1 պարտություն ունեցավ)։ Հետագայում Արսենալի մոտ ոչինչ չստացվեց, չնայած որ պաշտպանությունը գործում էր անթերի, ի տարբերություն կիսապաշտպանության և հարձակման։ 1992/93 մրցաշրջանում Ադամսը թիմին օգնեց հաղթել Անգլիայի Գավաթը։ Մեկ տարի անց Թոնին հաղթեց իր առաջին եվրոպական գավաթը՝ Գավաթների գավաթը։
1996 թվականին թիմ եկավ Արսեն Վենգերը, բայց նա չանդրադարձավ պաշտպանությանը այլ փոփոխություններ կատարեց կիսապաշտպանոթւյան և հարձակման դիրքերում։ Նրա շնորհիվ Արսենալը կրկին դարձավ աշխարհի ամենաուժեղ ակումբներից մեկը։ 1997/98 և 2001/02 մրցաշրջաններում Ադամսը արժանացավ «ոսկե դուբլ» մրցանակին։
2002 թվականի մայիսին Ադամսը Արսենալի համազգեստով անցկացրեց հրաժեշտի հանդիպումը։ «Սելտիկի» հետ այդ ընկերական հանդիպումը ավարտվեց 1։1 հաշվով։
Կարիերան ազգային հավաքականում
Ադամսը ազգային հավաքականում դեբյուտել է 1987 թվականին Իսպանիայի դեմ խաղում։ Նա մասնակցել է 1988 թվականի Եվրոպայի առաջնությանը և դարձել թիմի խփած երկու գնդակներից մեկի հեղինակը։
Սակայն նրա կարիերայում կապված ազգային հավաքականի հետ դժվարություններ սկսեցին։ Բոբի Ռոբսոնը անսպասելիորեն չընտրեց նրան 1990 թվականի աշխարհի առաջնությանը մասնակցելու համար։ 1992 թվականի Եվրոպայի առաջնությունից առաջ նա վնասվծք ստացավ և ստիպված եղավ բաց թողնել այն։ Սակայն այդ ժամանակահատվածում նա դարձավ թիմի հիմնական կազմի խաղացող։ Լինեկրի հեռանալուց հետո Թոնին դարձավ ակումբի փախ ավագը։ 1996 թվականին Ադամսը դարձավ թիմի ավագը, քանի որ Պլատը կորցրեց իր տեղը հիմնական կազմում։ Այդ թվականին Անգլիան հասավ Եվրոպայի առաջնության կիսաեզրափակիչ՝ զիջելով Գերմանիային։
Գլեն Հոդլի մարզիչ դառնալուց հետո պարզ դարձավ, որ նա թիմի ավագի թևկապը կվստահի Ադամսին։ Սակայն նա որոծեց թիմի ավագ դարձնել Ալան Շիրերին։ Այդ որոշումը Թոնին նեգատիվորեն մեկնաբանեց։
1998 թվականին Ադամսը վերջապես մասնակցեց աշխարհի առաջնությանը։ Անգլիան դուրս եկավ խմբային փուլից, սակայն 1/8 եզրափակչում պարտվեց Արգենտինայի ընտրանուն։
Ադամսի միջազգային վերջին առաջնությունը եղավ 2000 թվականի Եվրոպայի առաջնությունը։ Օգոստոսի 24-ին Շիրերը հայտարերց իր միջազգային կարիերայի ավարտը և Ադամսը դարձավ հավաքականի ավագ։ Սակայն 2001 թվականին Ադամսն ինքը որոշեց հեռանալ երկրի գլխավոր թիմից։ Թոնին դարձավ Անգլիայի հավաքականի վերջին ֆուտբոլիստը, ով գոլի հեղինակ դարձավ հին «Ուեմբլիում»։ Գոլը հեղինակեց 2000 թվականի մայիսի 31-ին Ուկրանիայի հավաքականի դեմ խաղում։ Ուեմբլի մարզադաշտում Ադամսը անցկացրել է 60 խաղ, որը ռեկորդային է։
Մարզչական կարիերա
Աստիճանաբար սովորելով մարզչական գործողությունները, Ադամսը 2003 թվականին դարձավ «Ուիկոմ Ուոնդերերս» ակումբի գլխավոր մարզիչ։ 2003/04 մրցաշրջանի արդյունքներով նրա ակումբը երրորդ դիվիզիոնում զբաղեցրեց վերջին հորիզոնականը։ 2004 թվականի նոյեմբերին անձնական պատճառներով Ադամսը որոշեց հեռանալ ակումբից ։
2006 թվականի հունիսին Ադամսը ստացավ երկար սպասված օգնականի պաշտոնը ֆուտբոլային «Պորտսմուտ» ակումբում։ Ռեդնապի հեռնալուց հետո՝ 208 թվականի հոկտեմբերին Թոնին դարձավ թիմի գլխավոր մարզիչ։ Սակայն աշխատեց մինչև 2009 թվականի փետրվարը։ Նա կորցրեց թիմի առանցքային ֆուտբոլիստներին և սա էլ հանգեցրեց թիմի ցուցադրած ցածր ցուցանիշին։ Վատ ցուցանիշները սպառնացին ոչ միայն թիմին այլ մարզիչին․ ակումբի ղեկավարությունը հրաժեշտ տվեց Ադամսին՝ գտնելով նոր գլխավոր մարզիչ։
2010 թվականի մայիսի 11-ին Թոնի Ադամսը գլխավորեց Ադրբեջանի «Գաբալա» ֆուտբոլային ակումբը՝ կնքելով երեք տարվա պայմանագիր։ 2011 թվականի նոյեմբերին Թոնին լքեց Ադրբեջանը ։
6 տարվա դադարից հետո Ադամսը կրկին որոշում է վերադառնալ ֆուտբոլ։ Թոնին տեղափոխվում է Չինաստան, որտեղ աշխատում է, որպես սպորտային տնօրեն, սակայն 2017 ապրիլին տեղափոծվում է Իսպանիա՝ գլխավորելու «Գրանադա» ակումբը։ Մրցաշրջանը ավարտվում է, թիմը զբաղեցնում է 19-րդ հորիզոնականը։
Ալկոհոլիզմ
Մի անգամ Թոնին հարբած ընկել է պողոտայում և ստացել ուղեղի ցնցում։
1991 թվականին Ադամսը 4 ամիս ապրեց ճաղերից այն կողմ։ 1996 թվականին խոստովանեց, որ ունի լուրջ կապվածությունի ալկոհոլից Այդ ժամանակ նա պատրաստվում էր ավարտել ֆուտբոլային կարիերան, սակայն նրան համոզեցին հակառակում և համոզեց մասնակցել «անանուն ալկոհոլիկներ» նստաշրջանին։
1998 թվականին թողարկվեց նրա գիրքը՝ «Կախվածություն» վերնագրով։ Այդ գրքում ֆուտբոլիստը պատմում էր թե ինչպես էր 20 տարեկանում տանջվում ալկոհոլից։
2000 թվականի սեպտեմբերին Ադամըս բացեց մի ժամանցային կենտրոն ալկոհոլից, նարկոտիկից և ազարտային խաղերից տառապողների համար։ Կենտրոնը բացվեց իր և մի քանի անանուն հովանավորների ջանքերով։
Ծանոթագրություններ
Կատեգորիա:Անգլիացի ֆուտբոլիստներ Կատեգորիա:Արսենալի ֆուտբոլիստներ Կատեգորիա:Պրեմիեր Լիգայի մարզիչներ Կատեգորիա:Ֆուտբոլի պաշտպաններ Կատեգորիա:Անգլիական ֆուտբոլի լիգայի խաղացողներ Կատեգորիա:Անգլիայի հավաքականի ֆուտբոլիստներ Կատեգորիա:Պրեմիեր Լիգայի ֆուտբոլիստներ
Մանաս (էպոս)
Մանաս, ղրղըզ ժողովրդի էպոսը։
Անդոկիդես
Անդոկիդես (Ἀνδοκίδης, ), հնագույն ժամանակաշրջանի սափորանկարիչներից մեկը, Ատտիկայից։ Նկարիչը, որի գործունեության ակտիվ շրջանը եղել է մ. թ. ա. 530-510 թվականներին, համարվում է սափորանկարչության կարմիր ոճի հիմնադիրը։
Գրչակ
Գրչակ (Грчак), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Անդոկիդես
Նրա աշխատանքներն առանց ստորագրության են եղել, և նրա իրական անունն անհայտ է։ Նա նշանավորվել է որպես եզակի արվեստագետ այն ոճի շնորհիվ, որը նկատվել է մի քանի նկարներում։
Գրչակ
Ըստ 2002 թվականին Սերբիայում անցկացված մարդահամարի տվյալների, գյուղի բնակչությունը կազմում է 145 մարդ ։ Գյուղի ժամային գոտին՝ UTC+1, իսկ ամառը՝ UTC+2:
Մանաս (էպոս)
Կատեգորիա:Էպոսներ Կատեգորիա:Ղրղզ դիցաբանություն
Անդոկիդես
Կյանք և գործունեություն
Սափորանկարչի իսկական անունը չի պահպանվել պատմության մեջ։ Իր «ծառայողական» անունը նա ստացել է բրուտագործ Անդոքիդեսի անունով, որը անանուն նկարված սափորների հինգ անոթների վրա թողել է իր ստորագրությունը ։ Բացառությամբ երեք «աչքերով գավաթները» (այսինքն `հակառակ կողմում գտնվող աչքերի պատկերը), մնացած բոլոր պահպանված ամֆորայի ոճի սափորները Անդոքիդեսի աշխատանքներն են։ Անդոքիդեսը համարվում է հայտնի բրուտագործ և նկարիչ Էքսեքիայի աշակերտը, ով աշխատել է սև գույնի սափորի նկարչության ոճով։ Հիշատակվում է, որ խեցեգործության մեջ գունավոր նկարչության առաջին փորձերը արել է հենց նա։ Անդոքիդեսի սափորանկարչության աշխատանքներից յոթը, որոնցից վեցը ամֆորներ են և մեկը բաժակ, վերագրվում են որպես երկլեզու, այսինքն, միաժամանակ ներկված են երկու ոճով` սև և կարմիր։ Որոշ գիտնականներ (օրինակ, Ջոն Դ. Բեզլեյը) կարծում են, որ այդ ծաղկամանի սև գույնի կողմը նկարվել է սափորանկարիչ Լիսկիպիդի կողմից։ Անդոկիդը գրել է նաև դիցաբանական թեմաներ, հիմնականում Հերակլեսի կյանքից։ Նրա նկարների ֆիգուրները մի փոքր անկյունային են և անշարժ, սակայն ըստ Վերգամների դրանք բավականին «լի են միամտությամբ և ուրախ հմայքով»։ Անդոքիդեսի ստեղծագործական աշխատանքի բնորոշ հատկանիշներից մեկը տնտեսող մոտեցումն է նկարի ներքին գծերի և նկարչական արվեստը դեպի պատկերում գտնվող հագուստիի ոճին։ Անդոքիդեսը չի սպառել նոր ոճի սափորանկարչության բոլոր հնարավորությունները, այլ դրանք արտացոլվել են սափորանկարիչ Եֆրոնյայի ոճում, որն արվեստի պատմության մեջ ստացել է «սափորանկարիչ-պիոներ» անունը։
Գրչակ
Ծանոթագրություններ
Կատեգորիա:Սերբիայի գյուղեր Կատեգորիա:Ալեքսանդրովացի շրջանի բնակավայրեր
Անդոկիդես
Արտաքին հղումներ
Andokides Painter-ը Վիքիպահեստում
Կատեգորիա:Մ․թ․ա․ 5-րդ դարի հույներ Կատեգորիա:Մ․թ․ա․ 6-րդ դարի մահեր Կատեգորիա:Հին հույներ
Յատրոքիմիա
Յատրոքիմիա, ուղղություն բժշկագիտության և բնագիտության մեջ, որը հիվանդությունների առաջացման գործում հիմնական դերը վերագրում էր օրգանիզմում ընթացող քիմիական պրոցեսներին։ Ցատրոքիմիան առաջացել(XVI դ․), զարգացել ու մեծ տարածում է գտել Գերմանիայում և Նիդերլանդներում՝ կապված Պարացեչսի, Ցա․ Հելմոնտի, բժիշկ և անատոմ Ֆ․ Բոեի գործունեության հետ։ Ցատրոքիմիայի ներկայացուցիչները մեծ ուշադրություն էին դարձնում մարսողության պրոցեսների, սեռական և այլ գեղձերի ուսումնասիրությանը, տարբերում էին «հիմքային» ու «թթվային» հիվանդություններ։ Դրական դեր խաղալով միջին դարերում բժշկության մեջ իշխող սխոլաստիկ դոգմաների դեմ մղվող պայքարում՝ յատրոքիմիան XVIII դ․ 2-րդ կեսին դադարեց որպես ուղղություն բժշկության մեջ գոյություն ունենալուց։
Կատեգորիա:Քիմիայի պատմություն Կատեգորիա:Ալքիմիա
Մելիսա Մաքբրայդ
Մելիսա Սյուզան Մաքբրայդ (Melissa Suzanne McBride, ), ամերիկացի դերասանուհի և քասթինգի նախկին տնօրեն, որն առավել հայտնի է AMC-ի «Քայլող մեռյալները» սերիալում խաղացած Քերոլ Պելետե դերով։
Վաղ տարիներ
Մելիսա Սյուզան Մաքբրայդը ծնվել է Կենտուկի նահանգի Լեքսինգթոն քաղաքում՝ Ջոն Լեսլի Մաքբրայդի և Սյուզան Լիլիան Մաքբրայդի (օրիորդ ժամանակ՝ Սագլի) ընտանիքում ։ Նրա հայրը ունեցել է սեփական բիզնես, իսկ մայրը դասավանդել է Փասադենայի Pasadena Playhouse թատրոնում ։ Ունի երկու հարազատ եղբայր՝ Ջոն Մայքլը (1957-1990), Նիլ Ալենը (1960-2008), և քույր՝ Մելանի Սյուզանը (1962-2012)  ։
Կարիերա
Մաքբրայդն իր դերասանական կարիերան սկսել է 1991 թվականին՝ մասնակցելով Rooms To Go ընկերության համար մի քանի գովազդային հոլովակների նկարահանումների։ Նա նաև Ֆորդ ընկերության ներկայացուցիչն էր ։ Նրա դերասանական առաջնաելույթը տեղի է ունեցել 1993 թվականին ABC-ի «Մեթլոք» դրամատիկական սերիալում։ Հետո էպիզոդիկ դերեր է ունեցել «Կեսգիշերային շոգ», «Շերիֆը դժոխքից», «Պրոֆայլեր», «Տեխասի ռենջեր Ուոքեր» և «Դոուսոնի ծովախորշը» սերիալներում։ Վերջինում խաղացել է Նինայի՝ կինեմատոգրաֆի սիրուհու դերը, որը Ջենի հետ բաժանվելուց հետո գերում է Դոուսոնին։ Նա մասնակցել է 1998 թվականի առաջին եթերաշրջանի առաջին էպիզոդի նկարահանումներին և 2003 թվականին վեցերորդ եթերաշրջան է վերադարձել ուրիշ դերով ։
1990-ական թվականների ընթացքում Մաքբրայդը խաղացել է երկրորդական դերեր մի քանի հեռուստասերիալներում («Երդվյալ թշնամի» (1995), «Վտանգի կողքին» (1997), «Ուր ասես, միայն ոչ տուն» (1997) և «Սիլիկոնյան հովտի ծովահենները» (1999))։ 1996 թվականին նկարահանվել է CBS-ի «Քավարանի սեզոն» մինի-սերիալում, որը հիմնված է Դոմինիկ Դանի համանուն վեպի վրա։ 2000-2010 թվականներին որպես քասթինգի տնորեն աշխատել է Ջորջիա նահանգի Ատլանտա քաղաքում և մասնակցել է մի քանի կարճամետրաժ ֆիլմերի։ 2007 թվականին Մաքբրայդը Ֆրենկ Դարաբոնտի «Մշուշը» գիտաֆանտաստիկ սարսափ ֆիլմում էպիզոդիկ դերի համար անցել է փորձաշրջան։ Հաջորդ տարի նկարահանվել է Lifetime-ի «Կենդանի ապացույց» հեռուստասերիալում։
Քայլող մեռյալները (2010 - մեր օրեր)
Մաքբրայդը Ֆրենկ Դարաբոնտի «Քայլող մեռյալները» նոր հեռուստատեսային ծրագրում առանց լսումների ստացել է Քերոլ Պելետեի դերը ։ Նրա հերոսուհին՝ քառասուն տարեկան այրին և հոգատար մայրը, պայքարում է դաժան պոստապոկալիպտիկ աշխարհում գոյատևելու համար, որը բնակեցված է գիշատիչ զոմբիներով։ Առաջին երեք եթերաշրջաններին նրա հերոսուհին եղել է երկրորդական կերպար, բայց 4-րդ եթերաշրջանի առաջին էպիզոդից սկսած՝ Մաքբրայդի անունը հայտնվել է նախնական տիտրերում ։ Ենթադրվում էր, որ Քերոլ Պելետեն սպանվելու է «Killer Within» էպիզոդում, սակայն պրոդյուսերը հրաժարվել է այդ գաղափարից ։
Սերիալի պրոդյուսերներ Սկոթ Մ. Գիմպլը և Ռոբերտ Կիրկմանը 2014 թվականին հայտարարել են, որ «Քերոլը այս տիեզերքի եզակի կերպարն է։ Հեռուստաշոուի Քերոլը բնօրինակ արարած է, որին մենք մեր շոուում կշարունակենք ուսումնասիրել մեծ հետաքրքրությամբ։ Մեր բոլոր սցենարիստները սիրում են այդ կերպարին, և մենք հիանում ենք Մելիսայով։ Նա դարձել է հերոսուհի, որին հետաքրքիր է հետևել և առջևում նրան իսկապես  հետաքրքիր բաներ են սպասվում» ։
Ծանոթագրություններ
Կատեգորիա:Մայիսի 23 ծնունդներ Կատեգորիա:1965 ծնունդներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ